8. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 17730 της 27 Σεπτ./2 Οκτ. 1989 (ΦΕΚ Β΄ 731) Λειτουργία εισπρακτικού φορέα, σχετικά με την καταβολή από τους εργοδότες (θιασάρχες) των αμοιβών των ηθοποιών. Έχοντας υπόψη: 1.Τις διατάξεις του Νόμ. 1558/85 "Κυβέρνηση και Κυβερνητικά Όργανα". 2.Τις διατάξεις του άρθρ. 34 του Νόμ. 1836/89 (ΦΕΚ 79/Α/14.3.89). 3.Το αριθ. 334/4.9.1989 πρακτικό συνεδρίασης του Διοικητικού Συμβουλίου του Ταμείου Εργασίας Ηθοποιών, αποφασίζουμε: Καθορίζουμε τον τρόπο λειτουργίας του Εισπρακτικού Φορέα του Ταμείου Εργασίας Ηθοποιών ως εξής: 1.Ανοίγεται από τον εισπρακτικό φορέα λογαριασμός όψεως σε μία Τράπεζα. 2.Ο εισπρακτικός φορέας ενημερώνει για τον αριθμό του λογαριασμού εγγράφως και με απόδειξη τους θεατρικούς επιχειρηματίες. 3.Ο επιχειρηματίας υποχρεούται να καταθέτει την 1η και 15η κάθε μήνα τα χρήματα των ηθοποιών στον ανοιγμένο λογαριασμό αφού προηγουμένως παρακρατούνται απ' αυτόν οι αναλογούσες στον εργαζόμενο ασφαλιστικές εισφορές για απόδοση. Συνάμα καταθέτει στον εισπρακτικό φορέα μισθολογική κατάσταση των δικαιούχων ηθοποιών μαζί με διπλότυπο της Τράπεζας που αποδεικνύει την κατάθεση. 4.Ο εισπρακτικός φορέας έχει γράψει ή μηχανογραφήσει ή δακτυλογραφήσει όλες τις επιταγές των ηθοποιών που άλλωστε είναι ίδιες (ίδιος μισθός για όλους, βάσει της ΣΣΕ), αλλά κατά θέατρο. Μετά την προσκόμιση από τον επιχειρηματία της μισθολογικής κατάστασης και του διπλοτύπου της Τράπεζας, ο εισπρακτικός φορέας παραδίδει τις επιταγές κάθε θεάτρου στον δικαιούχο ή εξουσιοδοτημένο εκπρόσωπο του θιάσου για να αποδοθούν στους ηθοποιούς για είσπραξη. 5.Ο εισπρακτικός φορέας θα λειτουργήσει από την έναρξη ισχύος της απόφασης αυτής μόνο για το Ν. Αττικής και αργότερα θα επεκταθεί με νεώτερη απόφασή μας και στους υπόλοιπους Νομούς της χώρας. 6.Η απόφαση αυτή ισχύει από την ημερομηνία δημοσιεύσεώς της εις την Εφημερίδα της Κυβερνήσεως. Σελ. 1054(γ) Τεύχος 1377 Σελ. 16 